# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 10/2013

# zo zasadnutia Kolégia rektora STU zo  dňa 13. 11. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Zásady hospodárenia Slovenskej technickej univerzity (D.Faktor)
3. Návrh „Všeobecných zásad tvorby rozpočtu STU v Bratislave“ (D. Faktor )
4. Návrh smernice rektora „ Centrálny register evidencie publikačnej činnosti a centrálny

register  evidencie umeleckej činnosti v podmienkach STU Bratislava“ (S. Biskupič )

1. Príprava na blížiace sa výzvy HORIZONT 2020 (S. Biskupič )
2. Návrh smernice rektora „Rámcové kritériá na habilitácie docentov a vymenovanie profesorov“ – 2. čítanie (S. Biskupič)
3. Pravidlá pre tvorbu študijných plánov na STU – 2. čítanie (F. Horňák)
4. Vyhodnotenie prijímacieho konania na akademický rok 2013/2014 (F .Horňák )
5. Rôzne

**PREDLOŽENÉ MATERIÁLY:**

1. Kontrola úloh
2. Návrh smernice rektora „Zásady hospodárenia STU v Bratislave“
3. Návrh „Všeobecných zásad tvorby rozpočtu STU v Bratislave“
4. Návrh smernice rektora „ Centrálny register evidencie publikačnej činnosti a centrálny

register umeleckej činnosti v podmienkach STU v Bratislave“

1. Príprava na blížiace sa výzvy HORIZONT 2020
2. Návrh smernice rektora „Rámcové kritériá na habilitácie docentov a vymenovanie profesorov“ – 2. čítanie
3. KOMPLEXNÁ AKREDITÁCIA 2014 - Pravidlá pre tvorbu študijných plánov na STU – 2. čítanie
4. Vyhodnotenie prijímacieho konania na akademický rok 2013/2014
5. Rôzne
6. Možnosti spolupráce STU a TEC Monterrey

**K BODU 1: Kontrola úloh**



**K BODU 2: Návrh smernice rektora „Zásady hospodárenia STU v Bratislave“**

Materiál prezentoval kvestor. K bodu bola prizvaná Ing. Matúšková.

Návrh bol predložený za účelom stanovenia jednotných zásad hospodárenia pre

samostatne hospodáriace súčasti STU a vytvorenia právneho rámca pre odstránenie

možnosti nesprávnych postupov zo strany jednotlivých súčastí STU.

Diskusia:

Rozsiahlejšia diskusia sa viedla k Čl. 6, bod 6, kde dekani navrhli zmeniť formuláciu v texte, ktorá by bola totožná s bodom 5, tzn. text:

„Po účtovnej závierke ekonomický útvar Rektorátu STU na základe parciálnych výročných správ samostatne hospodáriacich súčastí STU vypracuje Výročnú správu o hospodárení STU, ktorej súčasťou je aj návrh na vysporiadanie hospodárskeho výsledku, rozdelenie zisku a rozpísanie rezervného fondu na súčasti.“

bude nahradený textom:

„Po účtovnej závierke ekonomický útvar Rektorátu STU na základe parciálnych výročných správ samostatne hospodáriacich súčastí STU vypracuje Výročnú správu o hospodárení STU, ktorej súčasťou je aj návrh na vysporiadanie hospodárskeho výsledku, rozdelenie zisku a rozpísanie rezervného fondu na súčasti v pomere, v akom sa podieľali na dosiahnutom hospodárskom výsledku STU.“

**UZNESENIE: 10.1/2013-KR**

Kolégium rektora STU súhlasí s predložením návrhu smernice rektora „Zásady hospodárenia

STU v Bratislave“ na prerokovanie Akademickému senátu STU s pripomienkami a odporúča

predmetnú smernicu vydať.

**K BODU 3: Návrh „Všeobecných zásad tvorby rozpočtu STU v Bratislave“**

Materiál prezentoval kvestor. K bodu bola prizvaná Ing. Matúšková.

Návrh bol predložený v 1. čítaní a za účelom novelizovať všeobecné zásady tvorba rozpočtu

STU, ktoré sú určené na schválenie AS STU na účely § 9 ods. 1 písm. f) zákona č. 131/2002 Z. z.

o vysokých školách a o zmene a doplnení niektorých zákonov v znení neskorších predpisov.

Diskusia:

Širšia diskusia sa viedla k tretej časti, Čl. 3, bod 4, kde dekanka FA STU a dekan MTF STU

vyjadrili nespokojnosť k novým navrhovaným bodom ae) a af). Predseda AS navrhol

odstrániť v rámci tej istej časti bod 6, čo bolo všeobecne akceptované.

Rektor požiadal prítomných o písomné zaslanie pripomienok k predloženému

návrhu do stredy 20.11.2013, 08:00 hod.

V rámci diskusie dekani otvorili tému pasportizácie priestorov a centralizácie správy budov

na STU. Vyjadrili spoločný a jednoznačný súhlas s centrálnym spravovaním budov, a to buď

zriadením organizačného celku v rámci interných zdrojov STU alebo formou outsourcingu.

**UZNESENIE: 10.2/2013-KR**

Kolégium rektora STU súhlasí s predložením návrhu „Všeobecných zásad tvorby rozpočtu

STU v Bratislave – 1. čítanie“ na schválenie Akademickému senátu STU s pripomienkami.

**ÚLOHA: 10.1/2013-KR**

Kolégium rektora  STU ukladá v rámci návrhu „Všeobecných zásad tvorby rozpočtu

STU v Bratislave – 1. čítanie“ zaslať písomné pripomienky k predmetnému návrhu kvestorovi STU.

Z: členovia KR STU

T: 20.11.2013

**K BODU 4: Návrh smernice rektora „Centrálny register evidencie publikačnej činnosti a centrálny register umeleckej činnosti v podmienkach STU v Bratislave“**

Materiál prezentoval prorektor Biskupič.

Dokument bol predložený ako rozpracovanie vyhlášky MŠVVaŠ SR č. 456/2012 Z. z.

o centrálnom registri evidencia publikačnej činnosti a centrálnom registri evidencie

umeleckej činnosti STU.

Diskusia:

V rámci diskusie dekan Kopáčik vzniesol námietku, že materiál nebol distribuovaný

vedúcim knižníc, ktoré sú kompetentné sa k návrhu smernice vyjadriť.

Na základe vznesenej pripomienky rektor navrhol konzultovať predmetný návrh

so zamestnancami knižníc a požiadal prorektora Biskupiča o zabezpečenie distribúcie

materiálu fakultným knižniciam a následne zapracovanie prípadných pripomienok.

**UZNESENIE: 10.3/2013-KR**

Kolégium rektora STU berie na vedomie návrh smernice rektora „Centrálny register evidencie

publikačnej činnosti a centrálny register umeleckej činnosti v podmienkach STU v Bratislave“

s pripomienkami.

**K BODU 5: Príprava na blížiace sa výzvy HORIZONT 2020**

Materiál prezentoval prorektor Biskupič.

Dokument bol predložený za účelom informovať o príprave zapájania sa do spolupráce

v rámci medzinárodných vedecko-výskumných projektov pre roky 2014-2015.

**UZNESENIE: 10.4/2013-KR**

Kolégium rektora STU berie na vedomie materiál Príprava na blížiace sa výzvy HORIZONT

2020.

**K BODU 6: Návrh smernice rektora „Rámcové kritériá na habilitácie docentov a vymenovanie profesorov“ – 2. čítanie**

Materiál prezentoval prorektor Biskupič.

Dokument bol predložený v 2. čítaní po zapracovaní pripomienok z výjazdového

zasadnutia KR STU zo dňa 07.11.2013.

**UZNESENIE: 10.5/2013-KR**

Kolégium rektora STU berie na vedomie Návrh smernice rektora „Rámcové kritériá na

habilitácie docentov a vymenovanie profesorov“ – 2. čítanie s pripomienkami.

**K BODU 7: KOMPLEXNÁ AKREDITÁCIA 2014 - Pravidlá pre tvorbu študijných plánov na STU – 2. čítanie**

Materiál prezentoval prorektor Horňák.

Dokument bol predložený v 2. čítaní po zapracovaní pripomienok z výjazdového

zasadnutia KR STU zo dňa 07.11.2013.

**UZNESENIE: 10.6/2013-KR**

Kolégium rektora STU schvaľuje materiál KOMPLEXNÁ AKREDITÁCIA 2014 - Pravidlá pre tvorbu študijných plánov na STU – 2. čítanie.

**K BODU 8: Vyhodnotenie prijímacieho konania na akademický rok 2013/2014**

Materiál uviedol a prezentoval prorektor Horňák ako podklad do štatistických výkazov

pre UIPŠ k 31. 10. 2013.

**UZNESENIE: 10.7/2013-KR**

Kolégium rektora STU berie na vedomie materiál Vyhodnotenie prijímacieho konania na

akademický rok 2013/2014.

**K BODU 9: Rôzne**

**K BODU 9/A: Rôzne/Možnosti spolupráce STU a TEC Monterrey**

Materiál uviedol prorektor Horňák ako informáciu o možnej spolupráci, ktorá by zahŕňala napr. aj organizovanie platených letných škôl pre študentov univerzity TEC Monterrey, ktorí majú záujem o štúdium na STU v rámci našich študijných programov.

Prorektor Horňák v tejto súvislosti požiadal dekanov o písomné zaslanie návrhov, resp. námetov pre spoluprácu za jednotlivé fakulty do utorka 19.11.2013.

**INFORMÁCIE A OZNAMY:**

Dekan Čičák

* pozval prítomných na slávnostné podujatie, ktoré sa bude konať dňa 19.11.2013 pri príležitosti 10. výročia vzniku FIIT STU
* pozitívne zhodnotil výjazdové zasadnutie dekanov a Vedenia STU, ktoré bolo podľa jeho názoru veľkým prínosom pre všetkých zúčastnených

Predseda AS

* požiadal dekanov o prípravu štatútov fakúlt, ktoré by mali byť predložené na schválenie AS STU v marci 2014, zároveň doporučil dekanom, aby štatúty boli pred samotným predložením na schválenie prejednané s právnym oddelením R STU

Prorektor Sokol

* vzhľadom na blížiaci sa termín monitorovacej správy pre projekt 5.1.2 pre detašované pracoviská požiadal dekanov o zaslanie potrebných podkladov

Prorektor Peciar

* informoval o plnej funkčnosti portálu absolventov STU aj s dostupnými databázami absolventov STU, s možnosťou ich vyhľadávania a tvorbou aktívnych profilov absolventov
* poďakoval dekanom za ústretovosť pri hľadaní vhodných pozemkov za účelom osadenia tabúľ pre projekt UVP STU

Kvestor

* oboznámil prítomných o doručení podpísaného Dodatku č.6 k dotačnej zmluve

Dekan Moravčík

* otvoril tému, resp. predniesol zámer inštitucionalizovať „sabatikálne“ voľno na pôde STU

Dekanka Vitková

* informovala, že Fakulte architektúry STU bol schválený grant z MŠVVaŠ SR na projekt zameraný na špecifické potreby študentov s cieľom identifikovať bariéry

Ing. Pištek

* informoval o podujatí „študentská osobnosť“, kde by sa podľa jeho názoru študenti STU mohli umiestniť v niekoľkých kategóriách, požiadal o zaslanie nominácií
* informoval o prebiehajúcich študentských aktivitách:
  + Microsoft IT akadémia, ktorá ponúka bezplatné licencie pre študentov
  + 24.10.2013 sa uskutočnila na MTF STU konferencia ADS
* oboznámil prítomných o nadchádzajúcom zasadaní ŠRVŠ (študentská rada vysokých škôl)

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **November** | 20.11.2013 |  | 09:00 | Akreditačná komisia , aula Mýtna |
|  | 25.11.2013 | AS STU | 12:00 (obed) 14:00 |  |
| **December** | 04.12.2013 | KR STU | 09:00  12:00 (obed) |  |
|  | 06.12.2013 |  | 19:00 | Vianočný koncert VUS Technik |
|  | 11.12.2013 | VR STU | 09:00 |  |
|  |  |  | 14:00 | Menovanie docentov |
|  |  |  | 15:00 | Vianočná čaša vína |

Zapísala: Zápisnicu overil:

Erika Jevčáková prof. Ing. Marián Peciar, PhD.

15.11.2013 18.11.2013